Näitõppematerjale oli tal hulgaliselt nii kapis õpilastele näitamiseks, kui ka bioloogiaklassi aknalaudadel, kooliaias ja kasvuhoones. Õpetaja Reet on olnud tänaseks 95-aastaseks saava Vändra kooliaia juhataja 21 aastat (1971-1992). Reet korraldas tol ajal koos aednikega kasvuhoones taimede kasvatamist, õpilaste aiatööd, õpetas tootmisõpetuse erialana gümnaasiumi-õpilastele aiandust ja tema algatusel rajati kooliaeda praeguseni säilinud püsilillede kollektsioon. Tolleaegne kooliaed pälvis mitmeid riiklikke tunnustusi. Õpetaja Reeda algatusel rajati kooliaeda praeguseni säilinud püsilillede kollektsioon, korrastati kooliümbruse haljastust ja rajati kauneid suvelillepeenraid. Reedal on olnud kogu aeg näpud mullas. Reeda kodumaja Vändras ümbritseb suur ja alati väga korras liigi- ning sordirohke koduaed.
#000005
Aastaid on Reet Eesmäe osalenud Vändra alevi heakorrakomisjoni töös ning aidanud alevirahvast aiandusalase nõuga. Reet on Vändra aiandusseltsi juhatuse liige alates aastast 1999. Koos seltsi liikmetega on ta organiseerinud koristustalguid Vändras, sügisel seenenäitusi kultuurimajas. Reet korraldab ekskursioone kaunite koduaedade külastamiseks Eestimaa eri paigus ning kogukonnaliikmetega koos on aidanud korraldada ja ise osalenud kahel viimasel suvel “Avatud aedade ja aiakohvikute päevadel”, kus kümmekond aeda ja aiakohvikut on avanud oma uksed alevirahvale.
#000006